hotchpotch/miracl-hf-unified huggingface dataset:
Koripallon naisten SM-sarjakausi 1997–1998
Koripallon naisten SM-sarjakaudella 1997–1998 Forssan Alku voitti seuran kuudennen perättäisen Suomen mestaruuden. Hopeaa voitti Äänekosken Huima ja pronssia SB-Girls Lahdesta. Alku voitti loppuottelusarjan Äänekosken Huimaa vastaan voitoin 3-1.
Runkosarja pelattiin kymmenen joukkueen kaksinkertaisena sarjana, jonka kahdeksan parasta selvisivät kevään jatkosarjaan. Jatkoon selvinneet kahdeksan joukkuetta pelasivat keskenään kaksinkertaisen sarjan. Jatkosarjan neljä parasta selviytyivät pudotuspeleihin.
Välierissä kohtasivat jatkosarjan voittaja Forssan Alku ja sarjan neljäs Tampereen Pyrintö sekä sarjan sijoille 2 ja 3 sijoittuneet Äänekosken Huima ja SB-Girls. Sekä välierät että loppuottelut pelattiin paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.
SM-sarjasta putosi Forssan Koripojat. Tilalle nousi Pantterit Helsingistä.
Unkarin taide
Unkarin taiteeseen on monissa vaiheissa vaikuttanut sen asema poliittisten tapahtumien keskipisteessä.
Unkarin kuvataiteen historia alkaa romaanisen ajan seinämaalauksista. Gotiikan ja renessanssin aikana luotiin miniatyyrejä, alttaritauluja ja kaiverruksia. Keskiajan ja varhaisrenessanssin freskoja tunnetaan yli 550 rakennuksesta, mutta turkkilaisvalloittajat tuhosivat monia kristillisaiheisia maalauksia.
1600-luvun alttarimaalaukset ja epitafit kuvaavat usein Neitsyt Mariaa, jota pyhä Tapani oli pyytänyt Unkarin suojelijaksi. Kuvanveistäjät tekivät hautamuistomerkkejä.
1700-luvun vaihteessa alkoi maallinen kuvataide yleistyä. Varakkaampi väki kokosi itselleen gallerian esi-isiensä muotokuvista. Myös asetelmista tuli suosittuja. 1700-luvun puolella painopiste siirtyi jälleen kirkkotaiteeseen, ja etenkin jesuiitat vaikuttivat kulttuurin muovautumiseen ja toivat maahan länsimaisia vaikutteita.
Kansalliset pyrkimykset nousivat taiteessa esiin 1800-luvun puolivälissä. Kansallisromantiikkaa edusti kuvanveistäjä Miklós Izsó. Kriittisemmän realismin edustajia oli Mihály Munkácsy, ja ensimmäisiä impressionisteja oli Pál Szinyei Merse. Paljon vaikutusta oli naturalismia edustaneen Simon Hollósyn perustamalla Nagybányan taiteilijaryhmällä.
Avantgardistiset kokeilut alkoivat saada sijaa akateemiselta taiteelta 1900-luvun alussa. Uusi taide sai Unkarissa osin radikaalimpia muotoja kuin muualla, ja monet taiteilijat joutuivat muuttamaan ulkomaille 1919 jälkeen vallankumouksen epäonnistuttua. Emigranttien ansiosta kuitenkin unkarilainen moderni taide tuli näkyville laajemmin. Kansainvälisesti tunnetuimpia modernisteja ovat László Moholy-Nagy ja Victor Vasarely, sekä arkkitehti Marcel Breuer.
Täpläselkäkoralliahven
Täpläselkäkoralliahven ("Chrysiptera brownriggii") on koralliahveniin kuuluva kala. Se kasvaa noin 8 cm pitkäksi. Kalan kyljet ovat keltaiset ja selässä kulkee sininen raita, jota koristaa tummempi täplä.
Täpläselkäkoralliahvenia elää Indopasifisella merialueella. Niiden levinneisyysalue ulottuu Etelä-Afrikasta Marquesan- ja Seurasaarille, pohjoisessa Japaniin ja etelässa Australiaan asti.
Koripallon naisten SM-sarjakausi 1995–1996
Koripallon naisten SM-sarjakausi 1995–1996 oli forssalaisten joukkueiden dominoima, kun Forssan Alku voitti seuran neljännen perättäisen Suomen mestaruuden Forssan Koripoikien tyytyessä hopeamitaleihin. Pronssia voitti Peli-Karhut Kotkasta. Alku voitti loppuottelusarjan puhtaasti voitoin 3-0.
Runkosarja pelattiin kymmenen joukkueen kaksinkertaisena sarjana, jonka kuusi parasta selvisivät kevään jatkosarjaan. Jatkoon selvinneet joukkueet pelasivat keskenään kaksinkertaisen sarjan. Jatkosarjan neljä parasta selviytyivät pudotuspeleihin.
Välierissä kohtasivat jatkosarjan voittaja Forssan Alku ja sarjan neljäs Tampereen Pyrintö sekä sarjan sijoille 2 ja 3 sijoittuneet Forssan Koripojat ja Peli-Karhut. Sekä välierät että loppuottelut pelattiin paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.
SM-sarjasta putosi Pandat Helsingistä. Tilalle nousi Äänekosken Huima.
Tomi Ullgrén
Tomi Ullgrén (s. 7. kesäkuuta 1978 Vantaa) on suomalainen metallimuusikko ja doom metal -yhtye Rapturen perustajajäsen. Hän soittaa myös Impaled Nazarenessa, Shape of Despairissa sekä Diableriessa.
Jääpallon Suomensarja 1969–1970
Jääpallon Suomensarja kaudella 1969-1970 pelattiin nelilohkoisena. Lohkovoittajat etenivät SM-sarjakarsintaan, jonka kaksi parasta nousivat SM-sarjaan seuraavaksi kaudeksi.
Uusintaottelu: Tarmo-PatV 4-2
Akilles ja PaSa nousivat SM-sarjaan, josta putosivat KUV ja JMP.
Valtanen
Valtanen on suomalainen sukunimi, joka on muun muassa seuraavilla henkilöillä:
Vauhkonen
Vauhkonen on suomalainen sukunimi, joka on muun muassa seuraavilla henkilöillä:
Vehanen
Vehanen tai Wehanen on suomalainen sukunimi, joka on muun muassa seuraavilla henkilöillä:
Veikkanen
Veikkanen on seuraavien henkilöiden sukunimi:
Vihavainen
Vihavainen on seuraavien henkilöiden sukunimi:
Viinikainen
Viinikainen on seuraavien henkilöiden sukunimi:
Suomihitit 2012 Vol 21
Suomihitit 2012 Vol 21 on Smurffien 21. albumi. Se julkaistiin vuonna 2012.
John Dawson-Damer
John Dawson-Damer (1941 – 24. kesäkuuta 2000) oli brittiläis-australialainen moottoriurheilija. Hän menehtyi Goodwood Festival of Speed -kilpailussa 24. kesäkuuta vuonna 2000, kun hänen ajamansa Lotus 63 suistui ulos radalta kohtalokkain seurauksin. Hän oli kuollessaan 59-vuotias. Dameria ei kuitenkaan virallisesti lasketa F1-kilpailussa menehtyneisiin kuljettajiin, vaikka hän ajoi vuoden 1969 Lotus-autoa.
Volanen
Volanen on seuraavien henkilöiden sukunimi:
Äkkitulva
Äkkitulva tai syöksytulva on nopeasti syntyvä tulva, jonka tyypillisesti aiheuttaa rankkasade pienellä alueella. Ukkoseen liittyvä äkkitulvia aiheuttava rankkasade kestää yleensä yhdessä paikassa alle tunnista muutamaan tuntiin, rintamasateisiin liittyen jopa useita vuorokausia.
Väkeväinen
Väkeväinen on seuraavien henkilöiden sukunimi:
Helmiäistonkija
Helmiäistonkija ("Geophagus brasiliensis") on kirjoahveniin kuuluva kala. Se on suosittu akvaariokala.
Helmiäistonkija kasvaa tyypillisesti 9 cm pitkäksi. Se on saanut nimensä värityksestään: harmaanvihreällä pohjalla on sinihohtoisia helmiä. Evät ovat punaiset tai punareunaiset.
Helmiäistonkija on kotoisin Etelä-Amerikasta, Etelä- ja Itä-Brasilian ja Uruguayn rannikoiden vesistöalueilta. Yhdysvaltojen Floridassa elää kanta, jonka arvellaan syntyneen akvaariokalakasvattamoilta karanneista yksilöistä.
Keltamolli
Keltamolli ("Priapella intermedia") on hammaskarppeihin kuuluva kala. Se on kotoperäinen laji Meksikossa. Keltamolli voi kasvaa 5 cm pitkäksi. Se elää kirjasvetisissä puroissa ja jokien rantavesissä.
Pirkko Talola-Aaltonen
Pirkko Anneli Talola-Aaltonen (o.s. Kunnas, s. 16. kesäkuuta 1940 Tampere) on suomalainen oopperalaulaja. Hän on äänialaltaan sopraano ja suorittanut diplomilaulajan tutkinnon. Talola kävi koulua Vammalassa ja kirjoitti ylioppilaaksi. Pirkko Talola-Aaltonen on esiintynyt useissa oopperoissa, muun muassa Papagenana Savonlinnan Oopperajuhlilla taltioidussa "Taikahuilussa" (1986). Hän on esiintynyt solistina useasti myös Singing Strings -yhtyeen kiertueilla ja konserteissa, muun muassa Valkoisessa talossa joulukuussa 1994 Bill ja Hillary Clintonin kutsumana, Torontossa vuonna 2000 ja Suomessa vuonna 2013.
Talola-Aaltonen on toiminut Pitäjänmäen musiikkiopiston rehtorina vuodesta 1986. Pirkko Talola-Aaltonen on naimisissa kouluttaja-pastori Tapio Aaltosen kanssa. Hänen veljensä on kirjailija Mauri Kunnas.
Talola on äänialtaan koloratuura. Hän opiskeli Sibelius-Akatemiassa legendaarisen Jolanda di Maria Petrisin oppilaana. Ensikonserttinsa hän sai stipendinä erinomaisen diplominsa tähden. Papagenan roolissa hän esiintyi 1982-86. Suomen Kansallisoopperassa hän oli vieraileva solisti vuosien ajan.
Ensi esiintyminen oli La Boheme -oopperan Musetta. Don Pasqualen Norina lienee hänen mieliroolejaan. Talola on konsertoinut eri puolilla Suomea. Mittavia kiertueita on ollut useita. Merikanto-konserttisarja tavoitti parikymmentä paikkakuntaa. Mittavia konserttimatkoja hän on tehnyt Yhdysvaltojen lisäksi Australiaan. Talola on konsertoinut mm. Israelissa, Puolassa, Lontoossa, Espanjassa ja Neuvostoliitossa.
Pirkko Kunnas solmi avioliiton luokkatoverinsa Heikki Talolan kanssa. Liitto kesti 34 vuotta. Liitosta syntyi poika, Ville Talola, pappi, toimittaja. Pirkko Talola toimi yksinlaulun lehtorina Länsi-Uudenmaan musiikkiopistossa Lohjalla. Tästä virasta Talola on jäänyt eläkkeelle. Samanaikaisesti hän on toiminut sivuvirkaisena rehtorina Pitäjänmäen musiikkiopistossa.
Novošahtinsk
Novošahtinsk () on teollisuuskaupunki Rostovin alueella Venäjällä, noin 105 kilometriä Rostov-na-Donusta pohjoiseen. Tämä itäisen Donbass-hiilialueen kaupunki perustettiin 1939 kaupunkimaisten taajamien yhteenliittymisen tuloksena. Vuoden 2010 väestönlaskennan mukaan kaupungissa asui 111 087 henkeä.
Synecdoche, New York
Synecdoche, New York on vuonna 2008 julkaistu Charlie Kaufmanin käsikirjoittama ja ohjaama draamaelokuva, jonka pääosassa näyttelee Philip Seymour Hoffman. Muissa rooleissa näyttelevät muun muassa Catherine Keener, Samantha Morton ja Michelle Williams. Elokuva on Kaufmanin esikoisohjaus. Elokuva ei saanut teatteriensi-iltaa Suomessa. Televisioensi-ilta oli Yle Teemalla 12. joulukuuta 2012. Elokuvan tarina kertoo sairaalloisesta newyorkilaisesta teatteriohjaajasta, jonka tuotannossa faktan ja fiktion rajat alkavat hämärtyä.
Vuonna 2016 "Synecdoche, New York" äänestettiin BBC:n kyselyssä tämän vuosisadan 20. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.
John Moore (elokuvaohjaaja)
John Moore (s. 1970 Dundalk) on irlantilainen elokuvaohjaaja ja -tuottaja.
Sami Tenetz
Sami Juhani Tenetz (s. 26. toukokuuta 1973) on suomalainen muusikko. Hän on melodisen black metal -yhtyeen Thy Serpentin perustaja. Vuodesta 2007 lähtien hän on toiminut Beheritin kitaristina.
Seversk
Seversk () on suljettu kaupunki (ZATO) Tomskin alueen kaakkoisosassa Venäjällä. Kaupunki perustettiin vuonna 1949 Siperian ydinvoimalaitoksen (tuotti myös plutoniumia) ja Siperian kemiallisten tehtaiden rakentamisen yhteydessä. Kaupungin palveluihin ovat kuuluneet muun muassa kaksi teatteria, museo ja eläintarha.
Vuoden 2010 väestönlaskennan mukaisella asukasluvullaan (108 590 as.) paikkakunta on Tomskin alueen toiseksi suurin kaupunki.
Gudsbergan luostari
Gudsbergan luostari (joskus myös Husbyn luostari) on Ruotsissa nykyisen Hedemoran kunnan alueella sijainnut entinen luostari. Se oli sistersiläinen munkkiluostari ja on nykyisin raunioina.
Korean demilitarisoitu vyöhyke
Korean demilitarisoitu vyöhyke (, hanja-merkein 韓半島非武裝地帶) on Pohjois- ja Etelä-Korean rajalla sijaitseva 250 kilometriä pitkä ja neljä kilometriä leveä vyöhyke, joka jakaa Korean niemimaan kahtia. Vyöhykettä pidetään myös maailman suurimpana miinakenttänä, joka sisältää arviolta miljoona maamiinaa molemmin puolin. Vyöhykkeen miinoittaminen alkoi Korean sodan jälkeen vuonna 1953 tarkoituksenaan estää Pohjois-Koreaa hyökkäämästä etelään. Alue on tarkoin vartioitu ja läpikulku tapahtuu vain tiettyjen raja-asemien kautta erikoisluvan kanssa. Rajalla on tapahtunut ajoittaisia selkkauksia 1960-luvun lopulta. Alueelta on löydetty neljä pohjoiskorealaisten kaivamaa tunnelia rajan ali. Nämä tunnelit ovat nykyään tarkan tarkkailun alla. Alueella elää luonnonvaraisia eläimiä ja kasvillisuus on pääosin puita ja vähäisiä pensaita.
Unkarin moottoritieverkko
Unkarin moottoritieverkkoon muodostavat moottoritiet (Autópálya) ja moottoriliikennetiet (Autóút). Tärkeimmät tieyhteydet suurten kaupunkien ja naapurimaiden välillä ovat yleensä neli- tai useampikaistaisia moottoriteitä. Muut moottoritieverkkoon kuuluvat osat ovat joko kaksi-, kolme- tai nelikaistaisia moottoriliikenneteitä.
Joulukuussa 2011 Unkarin moottoritieverkon pituus oli noin 1 350 kilometriä. Vuosina 2006-2009 maassa avattiin useita tärkeitä moottoritieosuuksia, kuten Budapestin kehätien (M0) itäinen ja pohjoinen osa, M3 Debrecenin ja Nyíregyházan välillä, M5 Szegedistä Serbian rajalle, M6 Budapestistä lähelle Kroatian rajaa ja M7 Balaton-järveltä Kroatian rajalle. Vuosina 2013-2015 tullaan avaamaan liikenteelle ainakin moottoritiet M3 Nyíregyházasta Unkarin rajalle, M6 Kroatian rajalle ja M43 Szegedistä Romanian rajalle.
Moottoritiet (Autópálya):
Moottoriliikennetiet (Autóút)
Slovenian moottoritieverkko
Slovenian moottoritieverkon muodostavat moottoritiet (Avtocesta) ja moottoriliikennetiet (Hitra cesta). Joulukuussa 2012 maassa oli yli 500 kilometriä moottoritietä ja vajaa sata kilometriä moottoriliikennetietä. Moottoritieverkko on rakennettu vaiheittain 1990- ja 2000-luvuilla eikä kerralla ole avattu yleensä pitkiä osuuksia. Se on kuitenkin suurimmilta osin valmis; moottoriteitä on rakentamatta enää 60 kilometriä ja moottoriliikennetietä noin 300 kilometriä, josta yli puolet (yli 150 km) on Itävallasta A9-tieltä Slovenian kautta Kroatiaan A1-tielle ulottuvaa pitkää uutta moottoriliikennetieyhteyttä.
Moottoritiet (Avtocesta)
Moottoriliikennetiet (Hitra cesta)
http://maps.google.fi/
http://www.dars.si/
Vaala (täsmennyssivu)
Vaala viittaa muun muassa seuraaviin:
Askebyn luostari
Askebyn luostari on Ruotsissa nykyisen Linköpingin kunnan alueella sijainnut entinen luostari. Se sijaitsi Askebyn kirkon lähellä eikä siitä ole jäljellä nykyään kuin muutamia kiviä. Tämä 1100-luvulla perustettu sisterssiläinen nunnaluostari oli toiminnassa vuoteen 1530 asti.
Troijan urhot
Troijan urhot (, , ”Troian sota”) on vuonna 1961 valmistunut italialais-ranskalainen seikkailuelokuva. Lajityypiltään mytologisaiheista peplumia edustavan elokuvan on ohjannut Giorgio Ferroni. Sen sankaria Aineiasta näyttelee yhdysvaltalainen kehonrakentaja Steve Reeves.
Elokuva perustuu Homeroksen "Iliaaseen" ja "Odysseiaan" sekä Vergiliuksen "Aeneis"-teokseen. Troijan sodan kymmenentenä vuonna kreikkalainen Akhilleus surmaa troijalaisten johtajan Hektorin, jonka tilalle on valittava uusi komentaja. Ehdokkaina ovat hovin suosikki, petollinen Paris sekä sotilaiden kannattama urhea Aineias, joka voittaa kaksinkamppailussa Aiaan. Aineias on mennyt salaa naimisiin Priamoksen tyttären Kreusan kanssa, jonka Paris antaa kreikkalaisille panttivangiksi. Aineias pelastaa vaimonsa ja Paris tappaa Akhilleuksen osumalla tätä kantapäähän. Aineiaan ollessa vangittuna kreikkalaiset rakentavat suuren puuhevosen, jonka troijalaiset vievät kaupunkiinsa. Sen sisälle piiloutunut Odysseus miehineen avaa yöllä kaupungin portit ja kreikkalaiset hävittävät Troijan. Aineias löytää Kreusan ruumiin ja pakenee vastasyntyneen poikansa kanssa Italiaan, jonne hän sittemmin perustaa Rooman kaupungin.
"Troijan urhot" on kuvattu Euroscope-laajakangastekniikalla Eastmancolor-väreissä Cinecittàn studioilla Roomassa sekä ulkokuvien osalta Jugoslaviassa. Sen visuaalisia kohokohtia ovat tasangolla kohoavat Troijan muurit, kreikkalaista geometristä tyyliä muistuttava puuhevonen sekä suuret taistelukohtaukset, jotka samalla kuitenkin hidastavat toimintaa. Runollinen käsikirjoitus ja Giovanni Fuscon muinaiseen Kreikkaan assosioituva musiikki korostavat tarinan eeppistä luonnetta. Päähenkilöksi nostetaan Vergiliuksen Aineias, joka puisevan Steve Reevesin esittämänä on kuin vieraileva tähti nimekkään näyttelijäkaartin keskellä. Reeves esittelee lihaksiaan painiottelussa Mimmo Palmaran Aiasta vastaan ja Hedy Vessel on elokuvahistorian viettelevin Helene. Palava kaupunki ja sen pakolaisvirta tuovat mieleen toisen maailmansodan kauhut.
Elokuva oli varsin hyvä yleisö- ja arvostelumenestys sekä kotimaassaan että ulkomailla. Se tuotti Italiassa lähes 800 miljoonan liiran pääsylipputulot (toisen tiedon mukaan 813 miljoonaa) ja oli kauden 18. tai 20. katsotuin elokuva. Aikalaiskriitikot kiittivät varsinkin ohjaaja Ferronin ja lavastaja Pier Vittorio Marchin ammatitaitoa.
"Troijan urhojen" kuvamateriaalia on sittemmin kierrätetty useissa peplum-elokuvissa. Giorgio Venturini ohjasi seuraavana vuonna Steve Reevesin kanssa Vergiliuksen teokseen perustuvan jatko-osan "La leggenda di Enea". Giorgio Ferroni sivusi samaa aihetta vielä vuonna 1964 valmistuneessa elokuvassa "Il leone di Tebe".
Elokuva on saatavissa New Entertainmentin hyvälaatuisena saksalaisena DVD-julkaisuna, joka käsittää saksan-, ranskan- ja englanninkieliset ääniraidat sekä saksankielisen tekstityksen. Trimark Home Videon amerikkalainen versio on laadultaan ala-arvoinen.
Kroatian moottoritieverkko
Kroatian moottoritieverkko käsittää maan moottoritiet. Moottoriteitä () on Kroatissa yhteensä noin 1 300 kilometriä.
John Moore
John Moore -nimisiä henkilöitä ovat:
Slovakian moottoritieverkko
Slovakian moottoritieverkko on noin 750 kilometrin pituinen maantieverkko Slovakiassa. Maan moottoritiet on määritelty moottoriteihin (, lyh. D) ja moottoriliikenneteihin (slo. "Rýchlostné cesty", lyh. R), joiden ero on se että moottoritiet ovat kaksikaistaisia ja lähinnä keskikaiteisia. Yleinen moottoritienopeus Slovakiassa on 130 km/h.
Moottoritiet (Diaľnica)
Moottoriliikennetiet (Rýchlostná cesta)
Baylorin yliopisto
Baylorin yliopisto on yksityinen yliopisto Wacossa, Texasin osavaltiossa Yhdysvalloissa. Se oli 1900-luvun lopussa Yhdysvaltain suurin baptismiin pohjautuva oppilaitos, joka tunnettiin Bob Jonesin yliopiston tavoin hyvin konservatiivisesta kampuselämästään tanssikieltoineen. Yliopisto on perustettu vuonna 1845, ja syksyllä 2012 siellä opiskeli yli 15 000 opiskelijaa.
NCAA:n alaisessa yliopistourheilussa yliopistoa edustavat Baylor Bearsin nimellä kulkevat joukkueet. Viime vuosina Baylorilla on ollut vahva edustus etenkin miesten koripallossa.
Vuonna 2016 Baylor valittiin maailman 20 lupaavimman ”haastaja­yliopiston” joukkoon konsultti­yritys Firetailin raportissa yliopistoista, jotka voivat nousta yliopisto­maailman eliittiin vuoteen 2030 mennessä.
Vuonna 2017 oikeus tutkii jopa 52:ta mahdollista raiskaustapausta, joihin liittyy yliopiston opiskelijoita. Osassa tapauksissa raiskauksiin on osallistunut yli kymmenen oppilaan ryhmiä. On myös väitetty, että yliopisto on yrittänyt houkutella raiskaajaurheilijoita yliopistoon mainostamalla siellä olevan paljon nuoria vaaleita tyttöjä.
Optiscan
Optiscan Oy on Helsingissä sijaitseva varaston ja kentällä liikkuvan henkilöstön ohjauksen ja automaattisen tunnistuksen ratkaisuja toimittava yritys. Optiscanin ratkaisut perustuvat puheohjaus-, viivakoodi- ja RFID-teknologioihin. Optiscan Oy on osa Optiscan Groupia, jolla on toimintaa Ruotsissa (toimisto Tukholmassa), Norjassa (Oslo) jaTanskassa (Kööpenhamina).
Optiscanin liiketoiminnan kehittyminen on näkynyt vuosien saatossa yhtiön nimessä. Ensimmäiset viivakoodilukijat myytiin vuonna 1977 Juha-Sähkössä, jonka viivakoodijaos yhtiöitettiin vuonna 1990. Tuolloin aloittanut Juha-Viivakoodi toimi vuoteen 2003 saakka, jonka jälkeen yrityksen nimi muutettiin Viivakoodi Optiscan Oy:ksi. Optiscan Groupin vakiintumisen myötä yhtiön nimi lyhennettiin Optiscan Oy:ksi vuonna 2007. Vuonna 2010 Optiscan osti Abakus Ohjelmistot Oy:n liiketoiminnan sekä Abakus MobileWork Suite -ohjelmiston.
Optiscan toimittaa ratkaisuja varastojen, kenttätoimintojen sekä tuotannon ohjauksen ja hallinnan tehostamiseksi. Optiscanin asiakkaat toimivat mm. seuraavilla toimialoilla: tukkukauppa, kauppa, teollisuus, logistiikka (kuljetus ja varastointi, postiliiketoiminta) sekä terveydenhuolto. Varastoratkaisuissa käytetään tyypillisesti puheohjausta, viivakoodeja tai RFID:tä. Kenttätoimintojen ohjaamisessa yleisimmin kannettavia tiedonkeruupäätteitä sekä viivakoodeja, nykyään yhä useammin myös 2D-koodeja (QR-koodi, datamatrix).
Puheohjausratkaisu (puheohjaus, puheohjattu keräys, ääniohjaus, äänikeräily, äänikeräys) koostuu kannettavasta päätteestä sovelluksineen sekä kuuloke-mikrofoni -yhdistelmästä. Sovellus keskustelee reaaliajassa toimintaa ohjaavan pääjärjestelmän kanssa WLAN-verkon välityksellä.
Puolan moottoritieverkko
Moottoritiet (Autostrada)
Moottoriliikennetiet (Droga Ekspresowa)
http://maps.google.fi/
http://motorways-exitlists.com/
http://www.gddkia.gov.pl/
Anus (täsmennyssivu)
Anus voi tarkoittaa:
Jalkapallon Suomensarjan kausi 1951
Suomensarjan kausi 1951 oli Suomen toiseksi korkein sarjataso Suomessa kaudella 1951. Sarjassa pelasivat Palloliiton ja Työväen Urheiluliiton joukkueet yhdessä. Yhteistoiminta käsitti kaksi ylintä sarjatasoa sekä karsinnat Suomensarjaan.
Lohkovoittajat nousivat seuraavaksi kaudeksi mestaruussarjaan ja kummankin lohkon 2 viimeistä putosi maakuntasarjaan tai TUL:n suursarjaan.
Graham
Graham voi tarkoittaa seuraavia:
Alabaman yliopisto
Alabaman yliopisto ("University of Alabama") on Tuscaloosassa, Alabaman osavaltiossa sijaitseva julkinen yliopisto. Se perustettiin vuonna 1831. Yliopistossa opiskelee runsas 36 000 opiskelijaa.
Englanninkielisen Forbes-lehden amerikkalaisten korkeakoulujen vertailussa Alabaman yliopisto sijoittui sijaluvulle 253. Yliopisto ei yltänyt maailman 500 huippuyliopiston Shanghai-vertailuun vuonna 2014.
NCAA:n alaisessa yliopistourheilussa yliopistoa edustavat Alabama Crimson Tiden nimellä kulkevat joukkueet. 2000-luvulla yliopistolla on ollut vahva edustus etenkin amerikkalaisessa jalkapallossa.
Kierreportaat
Kierreportaat ovat portaat, jotka kiertyvät pystysuoran keskiakselin ympäri. Kierreportaiden askelmat kapenevat keskiakselia kohden, joten portaissa on yleensä helpompaa kulkea ulkoseinämän lähellä.
Kierreportaat ovat yleisiä varsinkin kapeissa ja korkeissa rakennuksissa, kuten vanhoissa torneissa ja majakoissa.
Novokuibyševsk
Novokuibyševsk () on teollisuuskaupunki Samaran alueella Venäjällä. Kaupunki sijaitsee 20 kilometriä miljoonakaupunki Samarasta lounaaseen.
Kaupungissa toimii suuri öljynjalostamo ja rakennusteollisuutta. Lisäksi on kulttuuritalo ja kaupunginmuseo.
Kaupungin asukasluku oli vuoden 2010 väestönlaskennassa 108 438.
Jalkapallon Suomensarjan kausi 1952
Suomensarjan kausi 1952 oli Suomen toiseksi korkein sarjataso Suomessa kaudella 1952. Sarjassa pelasivat Palloliiton ja Työväen Urheiluliiton joukkueet yhdessä. Yhteistoiminta käsitti kaksi ylintä sarjatasoa sekä karsinnat Suomensarjaan.
Lohkovoittajat nousivat seuraavaksi kaudeksi mestaruussarjaan ja kummankin lohkon 2 viimeistä putosi maakuntasarjaan tai TUL:n suursarjaan.
Bosnian ja Hertsegovinan moottoritieverkko
Bosnian ja Hertsegovinan moottoritieverkko käsittää maan moottoritiet. Verkosto on jaettu maan entiteettien, Federaation ja Serbitasavallan, mukaan. Suurin osa moottoritieverkosta on vasta suunnitteluvaiheessa.
Moottoritiet (Autocesta)
Moottoriliikennetiet (Brza cesta)
Moottoritiet (Autoput)
Moottoriliikennetiet (Brzi put)
Jalkapallon Suomensarjan kausi 1953
Suomensarjan kausi 1953 oli Suomen toiseksi korkein sarjataso Suomessa kaudella 1953. Sarjassa pelasivat Palloliiton ja Työväen Urheiluliiton joukkueet yhdessä. Yhteistoiminta käsitti kaksi ylintä sarjatasoa sekä karsinnat Suomensarjaan.
Lohkovoittajat nousivat seuraavaksi kaudeksi mestaruussarjaan ja kummankin lohkon 2 viimeistä putosi maakuntasarjaan, johon uuden yhteistoimintasopimuksen nojalla kaudeksi 1954 liittyivät myös TUL:n seurat.
Zdravko Tolimir
Zdravko Tolimir (; 27. marraskuuta 1948 – 8. helmikuuta 2016) on bosnianserbi, joka toimi komentajana Bosnian serbiarmeijassa Bosnian sodan aikana.
Jugoslavian sotarikostuomioistuin tuomitsi joulukuussa 2012 Tolimirin elinkautiseen vankeuteen kansanmurhasta. Tuomioistuimen mukaan hänellä oli keskeinen rooli 8 000 muslimimiehen ja -pojan joukkomurhassa Srebrenicassa heinäkuussa 1995. Tolimir oli tuomioistuimen mukaan Bosnian serbien sotilasjohtajan Ratko Mladićin oikea käsi Bosnian sodan aikana.
Oi jouluyö – Joulun tunnelmaa
Oi jouluyö – Joulun tunnelmaa on Kari Hillon kolmas ja viimeisin sooloalbumi. Albumin julkaisi Musiikki-Laiho vuonna 1989. Albumi sisältää instrumentaaliesityksiä perinteisistä joululauluista. Albumilla esiintyvät Kari Hillo sekä hänen johtamansa Studio-orkesteri. Muutamia albumin kappaleita on julkaistu kokoelmalevyllä ”Rakkaimmat joululaulut” (Musiikki-Laiho 1986)
A-puoliB-puoli
Loimuvaskiyökkönen
Loimuvaskiyökkönen ("Autographa buraetica") on melko harvinainen, kirjava keskikesän yöperhoslaji.
Loimuvaskiyökkönen muistuttaa suuresti muutamia muita "Autographa"-suvun lajeja, erityisesti kirjovaskiyökköstä ("Autographa pulchrina"), josta sitä voi olla erittäin vaikea erottaa ja määrityksen varmistaminen voi vaatia genitaalien tutkimista. Etusiivet ovat kapeat, harmaanruskeat ja heikosti violetinsävyiset. Siiven keskiosassa on ohut, hopeanvalkoinen kreikkalaisen aakkoston gamma-kirjainta muistuttava kuvio, joka on vain harvoilla yksilöillä jakautunut kahteen osaan ja hieman sen takana on pieni kellertävänruskea alue. Munuaistäplä erottuu vaaleareunaisena. Sisempi ja ulompi poikkiviiru ovat vaaleanruskeat, mutteivät aina kovin selvästi erottuvat. Aaltoviiru on musta ja tekee terävän W-kirjaimen muotoisen mutkan. Siipiripset ovat kirjavat ja niissä on hyvin erottuva valkoinen tyviviiru. Takasiivet ovat harmaanruskeat ja ulkoreunaa kohti tummenevat. Siipiväli 36–42 mm.
Loimuvaskiyökköstä tavataan Pohjois- ja Keski-Euroopasta Keski-Aasian läpi Itä-Aasiaan ja edelleen Pohjois-Amerikkaan saakka. Laji on Suomessa tulokas, joka tavattiin ensimmäisen kerran 1980-luvulla ja sittemmin se on levinnyt laajalti maan etelä- ja keskiosiin. Pohjoisimmat havainnot ovat Rovaniemen korkeudelta, mutta painopiste on Kaakkois-Suomessa ja etelärannikolla. Perhoset ovat lennossa yhtenä sukupolvena kesäkuun puolivälistä elokuun alkuun huipun sijoittuessa heinäkuun puoleen väliin.
Laji elää avoimilla paikoilla, kuten niityillä ja metsäaukioilla. Perhoset lentävät yöllä ja tulevat valolle, mutta muutoin loimuvaskiyökkösen biologiaa tunnetaan huonosti.
Toukka käyttänee kirjovaskiyökkösen tapaan ravinnokseen erilaisia ruohovartisia kasveja.
Vehmanen
Vehmanen on seuraavien henkilöiden sukunimi:
Sato (täsmennyssivu)
Sato tai Satō voi tarkoittaa ainakin seuraavia:
Rauman fransiskaanikonventti
Rauman fransiskaanikonventti oli Raumalla 1400-luvun alkupuoliskolta vuoteen 1538 toiminut fransiskaaniluostari.
Fransiskaanimunkkien asettumisesta Raumalle ei ole varmaa tietoa. Erään näkemyksen mukaan he saapuivat kaupunkiin vasta Rauman saatua kaupunkioikeudet vuonna 1442. On kuitenkin mahdollista, että munkit asettuivat paikkakunnalle jo vuosisadan alkupuolella, jonka jälkeen asutusta alkoi muodostua myös luostarin ympärille. Ensimmäinen kirjallinen maininta fransiskaanikonventista on jouluaatolta 1449, jolloin ritari Henrik Djäkn lahjoitti sille viljaa ja karjaa.
Luostariyhteisö sijaitsi Vanhan Rauman pohjoispuolella Raumanjoen varrella. Kivikirkkoa paikalle ryhdyttiin rakentamaan 1400-luvun jälkipuoliskolla. Pyhän Ristin kirkko vihittiin käyttöön ilmeisesti vuonna 1512. Tutkija Markus Hiekkasen mukaan paikalla on saattanut olla puukirkko jo 1420-luvulla.
Munkkien toiminta ulottui Rauman ja lähiseutujen lisäksi pitkälle sisämaahan, aina Hämeeseen asti, sekä myös Pohjanlahden rannikkoa ylöspäin. Raumalla fransiskaanimunkit organisoivat keskieurooppalaiseen tapaan kaupungin köyhien ja sairaiden hoidon. Luostarin yhteyteen perustettiin myös koulu, Collegium Raumenses. Se lopetti toimintansa luostarin lakkauttamisen johdosta vuonna 1538. Rauman lisäksi fransiskaaneilla oli Suomessa luostarit Viipurissa ja Kökarissa.
Rauman fransiskaanikonventti joutui lopettamaan toimintansa vuonna 1538 Kustaa Vaasan aloittaman uskonpuhdistuksen myötä. Samalla munkit karkotettiin Raumalta väkivalloin. Luostarialue muutettiin aluksi luterilaisen seurakunnan pappilaksi ja myöhemmin vuonna 1551 kuninkaankartanoksi. Joidenkin lähteiden mukaan Pyhän Ristin kirkosta tehtiin makasiini. Tieto ei välttämättä pidä paikkaansa, koska sen lasi-ikkunoita tiedetään korjatun vielä 1580-luvulla.
Pyhän Kolminaisuuden kirkon tuhouduttua tulipalossa vuonna 1640 fransiskaanien kirkko otettiin käyttöön luterilaisena kirkkona, jollaisena se toimii edelleen. Luostarin aikaisista rakennuksista saattaa 1800-luvun alussa laajennetun kirkon lisäksi olla jäljellä sen vieressä sijaitseva kirkonkellari, joka on mahdollisesti peräisin 1400-luvulta.
Nykyään fransiskaanien muistoa vaalitaan Rauman seurakunnassa monin eri tavoin. Munkkien rakentama Pyhän Ristin kirkko on toiminut kaupungin pääkirkkona vuodesta 1640 lähtien. Raumalle perustettiin Suomen ensimmäinen diakonin virka 1800-luvulla jatkamaan fransiskaanimunkkien perinteitä vähäosaisten auttamisessa. Vuonna 1974 pystytettiin Pyhän Ristin kirkon edustalle munkkiveljeskunnan perustajan Franciscus Assisilaisen patsas.
Rauman seurakunta avasi vuonna 2010 kauppatorin laidalla sijaitsevan Franciscus-talon. Se toimii seurankuntalaisten kokoontumispaikkana ja vapaaehtoistyön keskuksena.
S/S Ahkera (höyryhinaaja)
S/S Ahkera on höyryhinaaja, joka on nähtävänä Riihisaaren laiturissa Savonlinnassa. Sen ylläpidosta on vastannut vuodesta 2013 alkaen S/S Ahkeran Perinneyhdistys ry.
Hinaajan tilasivat joensuulaiset liikemiehet S. Parviainen ja A. J. Mustonen vuonna 1869 Paul Wahl & Co:n konepajalta Varkaudesta. Alus valmistui vuonna 1871.
Vuonna 1881 "Ahkera" siirtyi puutavarakauppaa ja sahaustoimintaa Pohjois-Karjalassa harjoittaneelle englantilaiselle Egerton Hubbard & Co -yhtiölle. Se pelasti vuonna 1898 uppoavan höyrykuunari "Salaman" matkustajat Puumalan vesillä. Utra Wood Ltd -yhtiölle se siirtyi vuonna 1899 ja Ab W. Gutzeit & Co:n laivastoon vuonna 1902, kun yhtiö osti Utra Wood Co:n. "Ahkera" hinasi sitten Gutzeitin puutavaraa nippuina, lotjilla tai proomuilla Saimaan vesistön yläosista Vuoksenniskalle, Viipuriin ja Kotkaan. S/S "Ahkera" toimi Kotkan satamahinaajana vuodesta 1946. Sen toiminta päättyi kolme vuotta myöhemmin uppoamiseen, mutta se nostettiin ja siirrettiin takaisin Saimaalle, jossa se palveli hinaajana vuoteen 1958. Aluksen höyrykattilaa lämmitettiin puilla koko sen käyttöiän ajan. Vuonna 1971 Enso-Gutzeit kunnosti aluksen museolaivaksi, ja se siirrettiin maihin Laitaatsillan telakka-alueen läheisyyteen.
Vuonna 2002 StoraEnso lahjoitti S/S "Ahkeran" Savonlinnan kaupungille, ja hinaaja siirrettiin esille Savonlinnan maakuntamuseon laituriin. Kesästä 2013 S/S "Ahkeran" on omistanut kannatusyhdistys, joka kunnostaa aluksen liikennöitävään kuntoon. Savonlinnan maakuntamuseon laituri tulee jatkossakin olemaan aluksen kotisatama.
Henrik Alcenius
Henrik Alcenius (s. 23. toukokuuta 1941 Helsinki) on suomalainen runoilija.
Alceniuksen runokokoelma "Mitä tämä on" vuodelta 1964 on kokoelma muunnelmia Pentti Saarikosken "Mitä tapahtuu todella?" -kirjan runoista.
Vuonna 1964 Alcenius esiintyi myös pienessä sivuosassa Maunu Kurkvaaran ohjaamassa elokuvassa "Raportti eli balladi laivatytöistä".
Vainojen uhrien muistopäivä
Vainojen uhrien muistopäivä (, tuhonnan uhrien muistopäivä) on alkuaan 1930-luvulla ja toisen maailmansodan aikana Saksassa sekä sen miehittämissä ja hallitsemissa maissa kansallissosialistien suorittamien vainojen uhrien muistoksi vietettävä kansainvälinen vuosipäivä.
Päivän vietto alkoi Euroopan parlamentin 1995 antamasta suosituksesta, että jokaisessa EU:n jäsenmaassa tulee viettää holokaustin muistopäivää.
Suomalaisessa almanakassa päivä on säädetty valtioneuvoston kanslian päätöksellä vuonna 2002 päiväksi 27. tammikuuta. Tänä päivämääränä puna-armeija vapautti Auschwitzin keskitysleirin vuonna 1945.
Päivä ei ole liputuspäivä eikä vapaapäivä.
Päätöksessä todetaan, että "juutalaisvainojen ja muiden kansanvainojen uhrien muistopäivää ryhdytään viettämään tammikuun 27 päivänä. - - Päivä muistuttaa meitä yli 50 vuoden takaisista tapahtumista, joiden kukaan ei soisi toistuvan ihmiskunnan historiassa." Näin muistopäivä sisältää juutalaisten tuhonnan, holokaustin lisäksi esimerkiksi armenialaisten kansanmurhan Osmanien valtakunnassa 1915 ja suuren terrorin Neuvostoliitossa 1930-luvulla, vaikka monissa maissa on kyse nimenomaan holokaustin muistamisesta.
Akaan lukio
Akaan lukio on lukio Akaan kaupungissa. Lukio syntyi vuonna 2010, kun Toijalan Yhteiskoulun lukio ja Viialan lukio yhdistyivät hallinnollisesti. Lukuvuodesta 2013–2014 alkaen toimipisteet ovat olleet myös konkreettisesti yhdessä Toijalan yhteiskoulun tiloissa. Lukion opiskelijamäärä on kasvussa ja lukio on sijoittunut erinomaisesti sekä HS:n kevään 2012 yo-tulosten vertailussa että STT:n syksyn 2012 vertailussa. Siinä Akaan lukio oli paras pirkanmaalainen lukio. Lukiossa on tarjolla runsaasti koulukohtaisia erikoiskursseja, kansainvälistä toimintaa ja uudet oppimisympäristöt on otettu käyttöön. Akaan lukion yhteydessä toimii myös aikuislinja. Opiskelijoita on 222 lukuvuonna 2013–2014.
Instituutti
Instituutti tarkoittaa yleensä joko tieteellistä laitosta (tutkimusinstituutti) tai toisen asteen ammatillista koulutusta antavaa oppilaitosta (ammatti-instituutti). Tiede-instituuttien lisäksi on olemassa myös esimerkiksi kulttuuri- ja taideinstituutteja.
Kulttuuri- ja taideinstituuteista osa on yksityisiä, esimerkiksi Sinisen Saimaan taideinstituutti.
Walhalla (yhtye)
Walhalla on suomalainen black/thrash metal -yhtye, jonka perustivat vuonna 1997 black metal -yhtyeiden Gloomy Grim ja Soulgrind jäsenet.
Martti Leiwo
Martti Leiwo on suomalainen klassillinen filologi. Hänellä on dosentin arvo Turun (1997) ja Helsingin yliopistoissa (1999).
Leiwo väitteli Helsingin yliopistosta vuonna 1994. Hän on toiminut muun muassa nykykreikan opettajana, Suomen Akatemian tutkijana ja klassillisen filologian lehtorina. Leiwo toimi Suomen Ateenan-instituutin johtajana vuosina 2008-2013 ja tätä aiemmin apulaisjohtajana vuosina 1990-1993.
Leiwo on tutkinut muun muassa kielten historiaa ja niiden välisiä kontakteja, hellenistisen ajan Kreikkaa, Balkania, Osmanien valtakuntaa sekä antiikin musiikkia.
Firereich
Firereich on suomalaisen black/thrash metal -yhtyeen Walhallan ensimmäinen studioalbumi. Se on julkaistu vuonna 2000 levymerkillä The Root of All Evil Records.Kappale 10 sisältää piilotetun cover-version Bon Jovin kappaleesta "Runaway".
Macabre Omen / Walhalla
Macabre Omen / Walhalla on black metal -yhtyeiden Walhallan ja Macabre Omenin split-albumi. Se on julkaistu vuonna 1999 levymerkillä Vanitas Records. Levystä on julkaistu rajoitettu 500:n kappaleen painos.
War Over Nordland
War Over Nordland on suomalaisen black metal -yhtyeen Walhallan EP-levy. Se on julkaistu vuonna 1997 levymerkillä The Root of All Evil Records.
Porsche Supercup -kausi 2013
Porsche Mobil 1 Supercup -kausi 2013 oli Porsche Supercup -sarjan 21. kausi. Kausi alkoi 12. toukokuuta Espanjasta ja päättyi 3. marraskuuta Abu Dhabiin. Kauden kilpailut ajettiin Formula 1 -kauden kisaviikonloppujen yhteydessä. Kaudella ajettiin ensimmäistä kertaa uudistetulla Porsche 911 GT3 Cup -autolla.
Sarjan mestaruuden voitti tanskalainen Nicki Thiim, toiseksi sijoittui brittiläinen Sean Edwards ja kolmanneksi saksalainen Michael Ammermüller.
Georgi Pogodin-Aleksejev
Georgi Pogodin-Aleksejev (; s. 9. toukokuuta 1993 Moskova, Venäjä) on venäläinen jääkiekkoilija, joka pelaa Valko-Venäjän Ekstraligan H’K Brestissä. Hän on pelipaikaltaan keskushyökkääjä, mutta osaa pelata myös laidassa. Pogodin-Aleksejevin vahvuuksiin kuuluu fyysinen peli, urheilullisuus ja kiekollinen peli. Hänen heikkouksiinsa kuuluvat ajoittaiset kuumenemiset ja turhat jäähyt sekä luistelu.
Pogodin-Aleksejev on Vitjaz Tšehovin kasvatti. Hän siirtyi 18-vuotiaana kaudeksi 2011–2012 slovenialaisjoukkue HDD Bledin riveihin, jota Pogodin-Aleksejev edusti Slohokej Ligassa ja Slovenian pääsarjassa. Hän oli ensimmäisenä mainitussa sarjassa joukkueen paras pistemies ja maalintekijä tehoilla 18+11=29.
Heinäkuussa 2012 Pogodin-Aleksejev siirtyi try-outille itävaltalaisen Villacher SV:n U20-joukkueeseen, mutta reilu viikkoa myöhemmin hän siirtyi kuitenkin try-outille Erste Bank Eishockey Liga -joukkue HDD Olimpija Ljubljanaan. Pogodin-Aleksejev pelasi kaudella 2012–2013 viisi ottelua sen miesten joukkueessa ja neljä ottelua sen U20-joukkueessa, kunnes hän siirtyi joulukuussa try-outille Mestiksen nousijajoukkue HC Keski-Uusimaahan. Pogodin-Aleksejev sai jatkaa joukkueessa kauden loppuun asti ja kuului HCK:n parhaimpiin aloittajiin. Kesäkuussa 2013 hän teki vuoden mittaisen jatkosopimuksen joukkueen kanssa.
Kaudella 2013–2014 Pogodin-Aleksejev ei mahtunut enää HCK:n kokoonpanoon yhdessäkään runkosarjaottelussa. Hän pelasi alkukauden lainalla Suomi-sarjajoukkue Bewe TuusKissa, kunnes Pogodin-Aleksejev palasi kesken kauden takaisin kotimaahansa siirryttyään Venäjän toiseksi korkeimmalle sarjatasolle VHL:n Sokol Krasnojarskiin. Kaudeksi 2015–2016 hän siirtyi vuoden mittaisella sopimuksella Valko-Venäjän Ekstraligassa pelaavaan H’K Brestiin.
Robinin diskografia
Tämä artikkeli on suomalaisen teini-popartistin Robinin diskografiasta.
Jussi Heikkinen (muusikko)
Jussi Heikkinen on suomalainen muusikko. Hän black metal -yhtyeen Soulgrindin perustaja. Hän soittaa myös yhtyeissä Fleshred, Gloomy Grim ja Walhalla.
Heikkinen on toiminut myös tuottajana, miksaajana, äänittäjänä sekä Soulgrindin albumeiden kansitaiteilijana.
Dietyylitartraatti
Dietyylitartraatti (CHO) on etanolin ja viinihapon muodostama esteri. Yhdistettä käytetään muun muassa orgaanisessa synteesissä liuottimena ja kiraalisena apuaineena.
Huoneenlämpötilassa dietyylitartraatti on väritöntä nestemäistä ainetta. Se liukenee hieman veteen ja myös etanoliin, dietyylieetteriin ja asetoniin. Dietyylitartraatti on kiraalinen yhdiste ja sillä on kaksi optisesti aktiivista enantiomeeria (2R,3R)-(+)-dietyylitartraatti eli L-(+)-dietyylitartraatti ja (2S-3S)-(-)-dietyylitartraatti eli D-(-)-dietyylitartraatti sekä optiivisesti inaktiivinen mesomuoto.
Dietyylitartraattia käytetään kemianteollisuudessa liuottamaan nitroselluloosaa, kumeja ja hartseja sekä eräiden muovien pehmentimenä. Orgaanisessa synteesissä dietyylitartraattia käytetään erityisesti niin kutsutussa Sharpless-epoksidoinnissa. Sharpless-epoksidoinnissa titaani-isopropoksidi ja dietyylitartraatti muodostavat katalyytin, jota käytettäessä voidaan alkeenista muodostaa tietty epoksidin enantiomeeri. Enantiomeeri riippuu siitä käytetäänkö katalyyttinä dietyylitartraatin (+)- vai (-)-isomeeria.
Lincoln (vuoden 2012 elokuva)
Lincoln on vuonna 2012 ensi-iltansa saanut Steven Spielbergin ohjaama ja osin tuottama historiallinen draamaelokuva. Daniel Day-Lewis näyttelee presidentti Abraham Lincolnia ja Sally Field Lincolnin aviovaimoa Mary Todd Lincolnia. Elokuva perustuu osittain Doris Kearns Goodwinin biografiaan "". Elokuva keskittyy Lincolnin elämän neljään viimeiseen kuukauteen ja hänen pyrkimykseensä saada Yhdysvaltain edustajainhuone hyväksymään Yhdysvaltain perustuslain 13. lisäys.
Elokuva sai 12 Oscar-ehdokkuutta, ja se oli ehdolla myös muun muassa seitsemässä Golden Globe -palkintosarjassa. Elokuvalle meni kaksi Oscar-palkintoa: parhaasta miespääosasta (Daniel Day-Lewis) sekä parhaasta lavastuksesta.
Timomatic
Tim Omaji (taitelijanimeltään Timomatic) on Nigeriassa syntynyt australialainen laulaja. Hän tuli julkisuuteen vuonna 2009 sijoituttuaan seitsemänneksi Tanssi jos osaat -ohjelman australialaisessa versiossa. Vuonna 2011 hän osallistui Australia's Got Talent -ohjelmaan ja sijoittui kolmanneksi. Myöhemmin samana vuonna hän teki sopimuksen Sony Music Australian kanssa, ja julkaisi debyyttisinglensä "Set It Off" marraskuussa 2011.
Oregonin osavaltionyliopisto
Oregonin osavaltionyliopisto on julkinen yliopisto Corvallisissa, Oregonin osavaltiossa Yhdysvalloissa. Yliopisto on perustettu vuonna 1868, ja vuonna 2011 siellä opiskeli yli 24 000 opiskelijaa.
NCAA:n alaisessa yliopistourheilussa yliopistoa edustavat Oregon State Beaversin nimellä kulkevat joukkueet, jotka pelaavat Pac-12 -konferenssissa.
Uinnin lyhyen radan maailmanmestaruuskilpailut 2004
Uinnin lyhyen radan maailmanmestaruuskilpailut 2004 järjestettiin Indianapolisissa Yhdysvalloissa 7.–11. lokakuuta 2004. Kilpailujen järjestäjänä toimi Kansainvälinen uimaliitto FINA.
Isäntämaa
Miamin yliopisto (Florida)
Miamin yliopisto () on yksityinen yliopisto Coral Gablesissa, Floridan osavaltiossa Yhdysvalloissa. Yliopisto on perustettu vuonna 1925, ja syksyllä 2012 siellä opiskeli yli 15 000 opiskelijaa.
NCAA:n alaisessa yliopistourheilussa yliopistoa edustavat Miami Hurricanesin nimellä kulkevat joukkueet. Pitkät perinteet Hurricanesilla on erityisesti amerikkalaisessa jalkapallossa.
Bulgarian moottoritieverkko
Bulgarian moottoritieverkko (, "Avtomagistrala") kattaa suuren osan maasta ja yhdistää tärkeimmät kaupungit toisiinsa. Maassa on vajaa 700 kilometriä moottoritietä, ja niiden nopeusrajoitus on tavallisesti 120 km/h ja kiihdytyskaistoilla 140 km/h.
Vehmas
Vehmas, Wehmas on seuraavien henkilöiden sukunimi:
Jääpallon II-divisioona 1970-1971
Kaudella 1970-1971 jääpallon toiseksi korkein sarjataso pelattiin ensimmäistä kertaa II-divisioona nimellä, vanhan Suomensarja-nimen sijasta. Sarjajärjestelmä ei muuttunut. Sarja jaettiin etelä-, länsi-, itä- ja pohjoislohkoon, joissa pelattiin kaksinkertainen sarja. Lohkovoittajat etenivät SM-sarjakarsintaan, jonka voittaja nousi SM-sarjaan seuraavaksi kaudeksi.
VPP nousi SM-sarjaan, josta putosi LaPa.
Liettuan moottoritieverkko
http://maps.google.fi/
http://motorways-exitlists.com/
Viskari
Viskari, Wiskari on seuraavien henkilöiden sukunimi:
Vuorenmaa (täsmennyssivu)
Vuorenmaa voi tarkoittaa seuraavia:
Österlund
Österlund on muun muassa seuraavien henkilöiden sukunimi:
Wilhelms
Wilhelms on muun muassa seuraavien henkilöiden sukunimi:
Montenegron moottoritieverkko
Moottoritiet (Autoput)
Moottoriliikennetiet (Brza zaobraćajnica)
Madonan kunta
Madona (saks. "Modohn") on kunta Vidzemen maakunnassa Keski-Latviassa. Se on syntynyt "Biržin kartanon" ympärille. Madonassa on noin 10 000 asukasta. Kunnan hallinnollinen keskus on Madonan kaupunki.
Madonassa sijaitsee yksi Struven ketjuun kuuluva kolmiomittaustorni, Sausnejan kylässä (koordinaateissa N56 50 24 E25 38 12) oleva "Sestu-Kalnis Ziestu". Ketju kuuluu kokonaisuudessaan UNESCO:n maailmanperintökohteisiin.
Välikangas
Välikangas tai Wälikangas on suomalainen sukunimi, joka on muun muassa seuraavilla henkilöillä:
Kosovon moottoritieverkko
Kosovon moottoritieverkko on Euroopan uusin. Se on pääosin vasta rakenteilla. Maa läpi kulkevat Eurooppatiet Eurooppatie E65 ja E80, jotka ovat vielä tavallisia maanteitä.
Moottoritiet (Autoudhë)
Aarne I. Välikangas
Aarne Ilmari Välikangas (14. lokakuuta 1924 Helsinki – 11. tammikuuta 2000 Helsinki) oli suomalainen valtiotieteiden maisteri, joka toimi Helsingin apulaiskaupunginjohtajana ja edusti Siirtolaisuusinstituutin valtuuskunnassa Suomi-Amerikka Yhdistysten Liittoa vuosina 1989–2000 ollen valtuuskunnan varapuheenjohtaja vuodesta 1989.
Välikangas valmistui ylioppilaaksi vuonna 1942 ja valtiotieteiden kandidaatiksi 1959 ja maisteriksi 1950 Helsingin yliopistosta. Vuosina 1948–1950 hän työskenteli Helsingin kaupungin työnvälitystoimiston apulaisosastonjohtajana. Välikangas oli Kunnallisvirkamiesliiton toiminnanjohtaja 1951–1958 ja Helsingin kaupungin tiedotuspäällikkö 1958–1962. Hän toimi Toimihenkilö- ja Virkamiesjärjestöjen Keskusliiton (TVK) toimitusjohtajana 1962–1974. Vuodesta 1975 Välikangas työskenteli sosiaali- ja terveysministeriön kansainvälisten asioiden toimiston toimistopäällikkönä.
Helsingin kaupunginvaltuuston jäsen Välikangas oli vuosina 1965–1968 ja 1970–1972 ja kaupunginhallituksessa vuodesta 1969.
Välikankaan isä oli professori Ilmari Välikangas.
Finnhits 2012
Finnhits 2012 on Dannyn, Einin, Frederikin, Tapani Kansan ja Virve Rostin vuoden 2012 loppupuolella tekemä konserttikiertue. Joulukuuhun mennessä kiertue oli kerännyt jo 30 000 ihmisen yleisön ja useita konsertteja oli myyty loppuun, joten sitä päätettiin jatkaa vuoden 2013 puolella. Alkuvuodesta 2013 konserttikiertueen ilmoitettiin siirtyvän saman vuoden syksyyn. Myöhemmin ilmoitettiin, että kiertue perutaan kokonaan. Syynä olivat erimielisyydet "kustannusrakenteista".
Luettelo Pokémon-lajeista (521–540)
Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.
Tässä luettelossa on listattuna 20 viidennen sukupolven Pokémon-lajia siinä järjestyksessä missä ne esitellään "Pokémon"-pelisarjan Pokédex-tietokannassa.
Unfezant on viidennen sukupolven normaali-/lentotyypin Pokémon.
Blitzle on viidennen sukupolven sähkötyypin Pokémon.
Zebstrika on viidennen sukupolven sähkötyypin Pokémon.
Roggenrola on viidennen sukupolven kivityypin Pokémon.
Boldore on viidennen sukupolven kivityypin Pokémon.
Gigalith on viidennen sukupolven kivityypin Pokémon.
Woobat on viidennen sukupolven meedio-/lentotyypin Pokémon.
Swoobat (jap. Kokoromori) on viidennen sukupolven meedio-/lentotyypin Pokémon. Se kehittyy Woobatista, kun Woobatilla on hyvä ystävyys pelaajan kanssa.
Drilbur on viidennen sukupolven maatyypin Pokémon.
Excadrill on viidennen sukupolven maa-/terästyypin Pokémon.
Audino on viidennen sukupolven normaalityypin Pokémon.
Timburr ( "japaniksi ドッコラー, Dokkorer") on viidennen sukupolven taistelutyypin Pokémon, joka kehittyy Gurdurriksi tasolla 25, joka taas kehittyy Conkeldurriksi, kun se vaihdetaan.
Gurdurr ( "japaniksi ドテッコツ, Dotekkotsu") on viidennen sukupolven taistelutyypin Pokémon, joka kehittyy Timburrista ja kehittyy Conkeldurriksi.
Conkeldurr ("japaniksi ローブシン, Roubushin") on viidennen sukupolven taistelutyypin Pokémon, joka kehittyy Gurdurrista vaihtamalla.
Tympole on viidennen sukupolven vesityypin Pokémon.
Palpitoad on viidennen sukupolven vesi-/maatyypin Pokémon.
Seismitoad on viidennen sukupolven vesi-/maatyypin Pokémon.
Throh on viidennen sukupolven taistelutyypin Pokémon.
Sawk on viidennen sukupolven taistelutyypin Pokémon.
Sewaddle on viidennen sukupolven hyönteis-/ruohotyypin Pokémon.
Ash Ketchum pyydysti Sewaddlen jaksossa "Sewaddle ja Burgh Pinwheel-metsässä!". Jaksossa "Ottelua rakkaudesta hyönteistyyppeihin!" se kehittyi Castelia Cityn salijohtaja Burghia vastaan käydyn ottelun aikana Swadlooniksi. Jaksossa "Lehtivarkaiden kimpussa!" Swadloon kehittyi lopulliseen muotoonsa Leavannyksi.
Luettelo Pokémon-lajeista (541–560)
Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.
Tässä luettelossa on listattuna 20 viidennen sukupolven Pokémon-lajia siinä järjestyksessä missä ne esitellään "Pokémon"-pelisarjan Pokédex-tietokannassa.
Swadloon on viidennen sukupolven hyönteis-/ruohotyypin Pokémon.
Leavanny on viidennen sukupolven hyönteis-/ruohotyypin Pokémon.
Venipede on viidennen sukupolven hyönteis-/myrkkytyypin Pokémon.
Whirlipede on viidennen sukupolven hyönteis-/myrkkytyypin Pokémon.
Scolipede on viidennen sukupolven hyönteis-/myrkkytyypin Pokémon.
Cottonee on viidennen sukupolven ruohotyypin Pokémon.
Whimsicott on viidennen sukupolven ruohotyypin Pokémon.
Petilil on viidennen sukupolven ruohotyypin Pokémon.
Lilligant on viidennen sukupolven ruohotyypin Pokémon.
Basculin on viidennen sukupolven vesityypin Pokémon.
Sandile (" japaniksi メグロコ, Meguroco") on viidennen sukupolven maa-/pimeystyypin aavikkokrokotiilia muistuttava Pokémon, joka kehityy Krokorokiksi tasolla 29.
Sandilea löytyy vain aavikoilta, ja se piiloutuu usein hiekan alle niin, että vain sen nenä ja silmät näkyvät. Näin se liikkuu pitkiäkin matkoja aavikoilla.
Krokorok ( "japaniksi ワルビル, Waruvile") on viidennen sukupolven maa-/pimeystyypin aavikkokrokotiilia muistuttava Pokémon. Se kehittyy Sandilesta ja kehittyy Krookodileksi tasolla 40.
Krookodile (" japaniksi ワルビアル, Waruvial") on viidennen sukupolven maa-/pimeystyypin Pokémon, joka kehittyy Krokorokista ja on Sandilen lopullinen kehitysmuoto.
Darumaka on viidennen sukupolven tulityypin Pokémon.
Darmanitan on viidennen sukupolven tulityypin Pokémon.
Maractus on viidennen sukupolven ruohotyypin Pokémon.
Dwebble on viidennen sukupolven hyönteis-/kivityypin Pokémon.
Crustle on viidennen sukupolven hyönteis-/kivityypin Pokémon.
Scraggy on viidennen sukupolven pimeys-/taistelutyypin Pokémon.
Scrafty on viidennen sukupolven pimeys-/taistelutyypin Pokémon.